ધોરાજી તાલુકાના ભાડેર ગામે નિર્દોષ પટેલ યુવાનની ઘાતકી રીતે હત્યા અને અપહરણના બનાવ બાદ ધોરાજીના લેઉવા પટેલ સાંસ્કૃતિક ભવન ખાતે શ્રદ્ધાસુમનના કાર્યક્રમમાં ૫ હજારથી વધારે તમામ સમાજના લોકો જોડાયા હતા અને હત્યાને કડક શબ્દોમાં વખોડી કાઢયા હતા અને ૬ દિવસ સુધી હજુ લાશનો સ્વિકાર કરાયો નથી અને હજુ આરોપીઓ પોલીસ પકડથી દુર છે ત્યારે આ શ્રદ્ધાંજલી કાર્યક્રમમાં ધોરાજી ખાતે કેબિનેટ મંત્રી જયેશભાઈ રાદડિયા, ધોરાજીના ધારાસભ્ય, પૂર્વ ધારાસભ્ય પ્રવિણ માકડિયા, ખોડલધામના ટ્રસ્ટી હંસરાજભાઈ ગજેરા, સીદસર ઉમાધામના પ્રમુખ જેરામભાઈ પટેલ, યાર્ડના ચેરમેન રણછોડભાઈ, દુધ ડેરીના ચેરમેન ગોવિંદભાઈ રાણપરીયા, વી. ડી. પટેલ, હરસુખભાઈ વઘાસીયા, મનસુખભાઈ, ભીખાભાઈ જોષી, ધારાસભ્ય જુનાગઢ રાજુભાઈ હિરપરા સહિતનાઓ હાજર રહેલ હતા.